pythainlp/thai_wikipedia_clean_20230101 huggingface dataset:
ก่อนเปิดฤดูกาล 2561 ซึ่งเป็นฤดูกาลแรกที่สโมสรจะได้ลงเล่นบนลีกสูงสุดของประเทศ พีที ประจวบถูกมองว่าเป็นหนึ่งในทีมที่จะต้องตกชั้นลงไปเล่นในไทยลีก 2 อย่างไรก็ตาม ทีมสามารถทำผลงานได้ดี โดยมีนัดที่พวกเขาสามารถเปิดบ้านเอาชนะเมืองทอง ยูไนเต็ด 6–1 และบุกไปเอาชนะบางกอกกล๊าส 3–4 ซึ่งเมื่อจบฤดูกาล พวกเขาสามารถจบอันดับที่ 6 ของตารางได้อย่างประทับใจ ต่อมาในฤดูกาล 2562 แม้ว่าจะทีมจะทำผลงานในลีกตกลงไป โดยมีช่วงที่ต้องลุ้นหนีตกชั้นก่อนที่จะกลับมาจบอันดับที่ 9 ของตาราง แต่ในฟุตบอลถ้วย พวกเขากลับทำผลงานได้อย่างน่าประทับใจด้วยการชนะเลิศโตโยต้า ลีกคัพ 2562 ซึ่งทีมสามารถเอาชนะการดวลลูกโทษเหนือแชมป์เก่าอย่างสิงห์ เชียงราย ยูไนเต็ดในรอบรองชนะเลิศและบุรีรัมย์ ยูไนเต็ดในนัดชิงชนะเลิศ คว้าถ้วยรางวัลใบแรกในประวัติศาสตร์สโมสรได้สำเร็จ
ในฤดูกาล 2563–64 สโมสรต้องลุ้นหนีตกชั้นก่อนที่จะอยู่รอดบนลีกสูงสุดได้เมื่อจบฤดูกาล ธวัชชัยแยกทางกับสโมสรและย้ายไปคุมทีมหนองบัว พิชญที่เพิ่งเลื่อนชั้นสู่ลีกสูงสุด มาซามิ ทากิ ผู้ฝึกสอนชาวญี่ปุ่นที่เคยคุมทีมเชียงรายและระยอง ได้เข้ามาคุมทีมต่อ ทว่าในฤดูกาล 2564–65 ทีมยังทำผลงานได้ไม่ดีขึ้น โดยยังไม่ชนะใครในบ้านของตนเอง ทำให้ทากิต้องแยกทางกับสโมสรในกลางฤดูกาล โดยมีอิสระ ศรีทะโร อดีตผู้ช่วยผู้ฝึกสอนฟุตบอลทีมชาติไทยรุ่นอายุไม่เกิน 23 ปีภายใต้การคุมทีมของอากิระ นิชิโนะ เข้ามาคุมทีมต่อ เขาพาทีมจบอันดับที่ 13 ของตาราง รอดพ้นจากการตกชั้นได้สำเร็จ นอกจากนี้ เขายังพาทีมเข้าชิงชนะเลิศรีโว่ ลีกคัพ 2564–65 แต่ก็แพ้ให้กับบุรีรัมย์ ยูไนเต็ด
ก่อนเปิดฤดูกาล 2565–66 อิสระแยกทางกับสโมสร โดยมีธีระศักดิ์ โพธิ์อ้นเข้ามาคุมทีมต่อ แต่เขาได้แยกทางกับสโมสรหลังคุมทีมชนะในลีกได้เพียง 3 จาก 13 นัดแรกของฤดูกาล และดุสิต เฉลิมแสนกลับมาเข้าคุมทีมเป็นครั้งที่สอง
ในปีแรกที่ทีมส่งเข้าร่วมการแข่งขันนั้น ทีมได้ใช้ตราประจำจังหวัดเป็นสัญลักษณ์ ต่อมาในปี พ.ศ. 2552 ที่ทางสมาคมกีฬาฯได้ส่งทีมเข้าร่วมการแข่งขันลีกภูมิภาค สโมสรได้ประดิษฐ์ตราสัญลักษณ์ โดยมีตราประจำจังหวัดอยู่บนสุด โดยมีช้างสองเชือกคอยประคอง โดยช้างนั้น หมายถึง ช้างป่ากุยบุรี ซึ่งพบได้มากใน อุทยานแห่งชาติเขาสามร้อยยอด ต่อมาหลังที่ทีมส่งกลับมาร่วมการแข่งขันใหม่ ก็ได้มีการใช้สัญลักษณ์ พร้อมกับ ฉายาขึ้นใหม่ โดยใช้ฉายาว่า ต่อพิฆาต พร้อมกับสัญลักษณ์ทีมที่เป็น ต่อ โดยที่มานั้น มาจากชื่อเล่นของประธานสโมสร ในยุคนั้น อย่าง เฉลิมชัย ศรีอ่อน เป็นแรงบันดาลใจและที่มาในการออกแบบ
ชาวไทยในอียิปต์
ชาวไทยในประเทศอียิปต์ เป็นบุคคลที่มีเชื้อสายหรือสัญชาติไทยที่พำนักอยู่ในประเทศอียิปต์ แบ่งเป็นบุคคลที่เข้ามาศึกษา, ผู้ใช้แรงงาน และผู้พำนักถาวรจากการสมรส
ชาวไทยที่เข้ามาศึกษาส่วนใหญ่นับถือศาสนาอิสลาม และเข้าศึกษาในสถานศึกษาที่มีชื่อเสียงของประเทศอียิปต์ อย่างมหาวิทยาลัยอัลอัซฮัร (Al Azhar University) ซึ่งเป็นมหาวิทยาลัยที่มีชื่อเสียง และมีความเก่าแก่กว่ามหาวิทยาลัยออกซฟอร์ดของสหราชอาณาจักร นอกจากนี้ยังมีมหาวิทยาลัยอเมริกัน (The American University in Cairo) และมหาวิทยาลัยไคโรที่มีชื่อเสียงในการศึกษาด้านตะวันออกกลางและอาหรับศึกษา แต่การสมัครเข้าไม่สะดวกนักเพราะสภาการศึกษาของอียิปต์ยังไม่รับรองวุฒิการศึกษาของสถาบันการศึกษาในไทย
นอกจากนักศึกษาก็ยังมีชาวไทยที่เข้ามาประกอบอาชีพเช่น ร้านอาหารไทย โดยเฉพาะสปาและหมอนวดซึ่งมีชาวไทยทำมากกว่า 300–500 คน รองลงมาคือ ช่างทอง และช่างเพชร หรือบางส่วนได้สมรสกับชาวอียิปต์ ซึ่งมีหญิงไทยจำนวนมากสมรสกับชาวอียิปต์ในต่างเมืองโดยมิได้ติดต่อกับสังคมไทยในอียิปต์ตามหัวเมืองใหญ่เลย
วันที่ 24 กันยายน พ.ศ. 2562 เจ้าหน้าที่ตำรวจอียิปต์คุมตัวนักศึกษาไทยจากจังหวัดยะลา เพราะต้องสงสัยว่ามีความเชื่อมโยงกับผู้ก่อการร้ายไอเอส
ชาวไทยในอียิปต์ซึ่งเป็นนักศึกษาทั้งหมดนับถือศาสนาอิสลาม หากเป็นกลุ่มผู้ใช้แรงงานหรือเข้ามาประกอบอาชีพส่วนใหญ่นับถือศาสนาพุทธ ในวัฒนธรรมไทยบางอย่างมีข้อแตกต่างกับวัฒนธรรมอาหรับ เช่น การก้มหัวของไทยเป็นที่พึงรังเกียจของชาวอาหรับด้วยมองว่า ขี้ขลาด หรือเรียกว่า "ยับบาน" หรือความอ้วนซึ่งชาวอาหรับนั้นชอบ แต่หญิงไทยมักกลัวความอ้วน เป็นต้น
อย่างไรก็ตามแม้ว่าอียิปต์จะเป็นประเทศมุสลิมก็ตาม แต่คนที่มิได้นับถือศาสนาอิสลามก็สามารถอยู่ร่วมได้อย่างเป็นสุข ทั้งนี้ทางสถานเอกอัครราชทูตเองก็มีการจัดวันสงกรานต์แก่ชาวไทยในไคโร
ชาวไทยในประเทศอียิปต์ส่วนใหญ่เป็นนักศึกษามุสลิม ด้วยเหตุนี้จึงได้มีการจัดโครงการอาหารฮาลาลให้กับนักศึกษาไทยมุสลิมในอียิปต์ พบว่านักศึกษาสามารถทำแผนธุรกิจได้ดีมาก โดยนักศึกษาบางคนอยากกลับไปตั้งโรงเรียน ทำธุรกิจท่องเที่ยว และเป็นล่าม
ชาวไทยในอียิปต์ได้เข้าร่วมกิจกรรมวันพ่อ และร่วมเฉลิมพระชนมพรรษาของพระบาทสมเด็จพระเจ้าอยู่หัวครบ 85 พรรษา ซึ่งจัดขึ้นในวันที่ 4 ธันวาคม พ.ศ. 2555 ณ สถานทูตไทยกรุงไคโร ในการนี้มีชาวไทยเข้ามาร่วมงานราว 350 คน และในปี พ.ศ. 2558 ประชาคมไทยในอียิปต์ได้จัดกิจกรรมปั่นเพื่อพ่อ ณ ปิรามิดกีซา โดยมีเจ้าหน้าที่ของอียิปต์คอยอำนวยความสะดวก
เลเซอร์ผิวหนัง
เลเซอร์ผิวหนัง  เป็นเทคนิคในการนำเลเซอร์มาใช้ในงานศัลยกรรม
ชนิดของเลเซอร์ผิวหนัง.
มีเลเซอร์มากมายหลายชนิดที่นำมาใช้โดยแต่ละเครื่องเลเซอร์จะผลิตจุดคลื่นแสงได้ต่างกัน เช่น IPL Rejuvenation จุดคลื่น 595 นาโนเมตร GentleYAG 1064 นาโนเมตร CO2 laser 10600นาโนเมตร เป็นต้น เครื่องเลเซอร์ที่พบได้บ่อยในปัจจุบันคือ
1. คาร์บอนไดอ๊อกไซด์เลเซอร์ (CO2 Laser)
เป็นเครื่องมือแสงพลังงานสูงในช่วงคลื่น 10,600 นาโนมิเตอร์ ลำแสงสามารถส่งผ่านผิวหนังได้ลึกประมาณ 20-30 ไมครอน ซึ่งสามารถกำหนดความตื่นลึกขระทำได้ ลำแสงจะถูกดูดซับโดยน้ำในเซลผิวหนัง และผลของลำแสงจะทำให้เส้นเลือด และเส้นน้ำเหลืองขนาดเล็กในบริเวณนั้นปิด ทำให้เลือดไม่ออกขณะผ่าตัด และแผลหลังผ่าไม่บวมมาก อีกทั้งไม่มีอาการปวดแผลในภายหลัง
2. กลุ่ม Q-Switch (ใช้ได้ดีในการรักษาโรคของเม็ดสีดำ)
ได้แก่รูบีเลเซอร์ (Ruby laser), อเล็กซานไดร์ท เลเซอร์ (Alexandite Laser) ,คิว-สวิทช์-เอ็น-ดี-แยค (Q-switched Nd:YAG) มีช่วงคลื่นอยู่ระหว่าง 695- 1064 nm.
2.1 รูบีเลเซอร์ (Ruby laser) ช่วงคลื่น 695 nm. ใช้ได้ผลดีกับการรักษาโรคของเม็ดสีดำทั้งหลาย เช่น การลบรอยสัก รักษาปานดำ ปานสีน้ำตาล กระลึก
2.2 อเล็กซานไดร์ท เลเซอร์ (Alexandite Laser) เป็นเลเซอร์ที่มีจุดช่วงคลื่น 755 และ 810 นาโนเมตร นำมาประยุกต์ใช้ในการกำจัดเส้นขนได้ดี แต่พบปัญหาในหารกำจัดเส้นของคนผิวสี(เอเซีย,นิโกร)
2.3 คิว-สวิทช์-เอ็น-ดี-แยค (Q-switched Nd:YAG) เป็นเลเซอร์ที่ผลิตจุดพลังงานที่ 1064 นาโนเมตร ใช้ได้ผลดีกับการรักษาโรคของเม็ดสีดำ
3. เครื่องเลเซอร์และ IPL เพื่อการดูแลผิวหน้าให้อ่อนเยาว์ ( Photo Rejuvuination )
เป็นการช่วยในการกระตุ้นคอลลาเจนด้วยกระบวนการต่าง ๆกันทำให้ผิวพรรณแลดูอ่อนเยาว์ ใช้ได้ดีในการรักษาสิวอักเสบ มีข้อดีคือไม่เกิดบาดแผลระหว่างทำและหลังทำ สะดวก ปลอดภัย
4. คลื่นวิทยุ (RF-Radio Frequency)
ช่วยทำให้โครงสร้างคอลลาเจนของผิวกระชับตัว เพิ่มจำนวนคอลลาเจน ลดริ้วรอยย่นและยกกระชับผิวหน้าที่หย่อนคล้อย การรักษาต้องใช้เวลาประมาณ 2-6 เดือนจึงจะเห็นผล ที่รู้จักกันดีเช่น Thermage (Therma Cool) และเทคนิคการทำก็สำคัญมาก เพราะหากทำไม่ถูกวิธี ก็อาจทำให้ใบหน้าทั้งสองข้างไม่เท่ากันได้
5. Fractional Laser
Fractional laser เป็นหลักการของระบบเลเซอร์ที่มีการใช้มาในอุตสาหกรรมมามากกว่า 30ปี มีการนำมาใช้งานทางด้านผิวหนังครั้งแรกในช่วงปี1990 เป็นเครื่อง CO2 laser ของบริษัท Coherent ผู้ผลิตเลเซอร์ชั้นนำของโลกในเวลานั้น ประกอบไปด้วย scanner ความเร็วสูงและระบบเลเซอร์ที่สามารถผลิตพัสส์เลเซอร์ความเข้มสูงพิเศษในเวลาสั้นระดับหนึ่งในพันวินาที ซึ่งจัดว่าเป็นเทคโนโลยีล้ำสมัยถึง20ปีในเวลานั้น และมีความเที่ยงตรงกว่าระบบ CO2 laser แม้ในท้องตลาดปัจจุบัน(2011)อย่างมาก มีการติดตั้งในโรงเรียนแพทย์ในประเทศไทยหลายแห่ง มีความสามารถในการกำจัดเนื้อเยื่อที่มีปัญหาอย่างเที่ยงตรงและมีประสิทธิภาพสูง แต่เนื่องจากแนวทางการรักษาด้วย CO2 laser ในช่วงปี 1990 แพทย์ผิวหนังเน้นที่การรักษาด้วยการกำจัดเนื้อเยื่อที่มีปัญหาให้หมด ซึ่งส่งผลให้เกิดผลข้างเคียงอย่างมากโดยเฉพาะผิวชาวเอเชีย รวมถึงค่าบำรุงรักษาระบบเลเซอร์พัสส์กำลังสูงมีราคาแพง ทำให้ CO2 Laser ที่ก้าวหน้าที่สุดของบริษัท Coherent ไม่ได้รับความนิยมมากพอในวงการแพทย์ผิวหนัง หลังจากนั้นมีเครื่องเลเซอร์จากหลายบริษัทพัฒนาตามแนวทาง Coherent มาตลอดแต่ไม่ได้รับความนิยมจนกระทั่งในช่วงปี 2000 มีการทดลองใช้เลเซอร์ในช่วงความยาวคลื่น 1550nm ที่ผลิตจากเส้นไยแสงพิเศษซึ่งใช้ในการทหารมาใช้กับผิวหนังในชื่อของ Fraxel เป็นเครื่องเลเซอร์ที่ประกอบด้วย 1550nm 5วัตต์ขนาดเล็ก scanner แกนเดี่ยวความเร็วสูง ระบบตรวจจับการเลื่อนหัวยิงสมัยใหม่ ซึ่งจัดว่าเป็นสิ่งแปลกใหม่สำหรับเทคโนโลยีการแพทย์ผิวหนังอีกครั้ง โดยผู้ผลิตใช้คำว่า fractional laser เป็นครั้งแรกสำหรับวงการแพทย์ผิวหนัง จึงทำให้เข้าใจกันผิดอย่างกว้างขวางในฐานะเทคโนโลยีใหม่ อย่างไรก็ตามองค์การอาหารและยาแห่งสหรัฐอเมริกา ให้การรับรองว่า Fraxel มีความปลอดภัย และมีประสิทธิภาพในการรักษาริ้วรอยเหี่ยวย่น (โดยเฉพาะรอบดวงตา, ข้างแก้ม ) ฝ้า จุดด่างดำ จากแสงแดด และผิวหนังที่เสื่อมโทรมตามวัย รอยแผลเป็นจากสิว รอยแผลผ่าตัด ทั้งนี้แพทย์ผิวหนังในประเทศไทยมีความสนใจและมีการวิจัย Fractional Laser 1550nm เช่น Finescan1550 อย่างกว้างขวางโดยแพทย์และโรงเรียนแพทย์หลายแห่ง เพื่อหาปริมาณการรักษาที่เหมาะสมกับผิวคนไทย จากการศึกษาวิจัยห้าปีต่อเนื่องมีความเห็นโน้มเอียงว่า Fractional Laser 1550nm ที่ผลิตจาก Yb:Er fiber laser เช่น Fraxel restore และ Finescan1550 มีผลในการรักษาแผลเป็นหลายชนิดได้จริง มีผลข้างเคียงเล็กน้อยในผิวคนไทย สามารถกำจัดฝ้าด้วยการผลัดผิว แต่ผลการรักษาฝ้าถาวรได้ยังเป็นเรื่องที่ถกเถียงกัน เนื่องจากรอยโรคสามารถกลับมาเกิดซ้ำ ทั้งนี้เอกสารการวิจัยในต่างประเทศของ Fraxel มีการใช้ยาในกลุ่มต่อต้านการสร้างเม็ดสีประกอบการรักษาร่วมด้วย จึงไม่สามารถหาข้อสรุปที่แน่ชัดได้ อย่างไรก็ตาม Fractional Laser 1550nm จัดเป็นมาตรฐานใหม่ในวงการแพทย์ผิวหนัง สำหรับการรักษาแผลเป็นหลายชนิด การกระตุ้นการทำงานของผิว ผลัดผิว โดยสามารถควบคุมปริมาณการรักษาได้เที่ยงตรงแบบค่อยเป็นค่อยไปและมีผลข้างเคียงต่ำกว่าการรักษาด้วย Fractional CO2 laser เหมาะกับสังคมปัจจุบันที่ต้องทำงานนอกบ้าน จึงทำให้การใช้งาน Fractional Laser 1550nm ได้รับความนิยมในการใช้งานตั่งแต่การรักษาระดับเบา (rejuvenation) จนถึงระดับการรักษาระดับกลาง(ablation) ถึงแม้ระดับความก้าวหน้าในการรักษาจะช้า Fractional CO2 laser หรือการลอกด้วยเคมีก็ตาม
แรงนิวเคลียร์อย่างเข้ม
การแข่งขันวิทยาศาสตร์โอลิมปิกระหว่างประเทศ ระดับมัธยมศึกษาตอนต้น
การแข่งขันคอมพิวเตอร์โอลิมปิกระหว่างประเทศ
รายชื่อแชมเปียนทั้งหมดของดับเบิลยูดับเบิลยูอี
แชมป์คนปัจจุบัน.
ไม่กำหนดแบรนด์.
The 24/7 Championship is shared between all five brands, while the Women's Tag Team Championship is only shared between Raw, SmackDown, and NXT. The colors indicate the home brand of the champions.
ระบอบกึ่งประธานาธิบดี
นิทิน ซอว์นีย์
นิทิน ซอว์นีย์ (Nitin Sawhney) เกิดเมื่อปี 1964 ที่ประเทศอังกฤษ เป็นลูกครึ่ง อินเดีย-อังกฤษ และ เป็น นักดนตรี และ ผู้ประพันธ์ดนตรี นิทิน ซอว์นีย์ ออกอัลบั้มมาแล้ว 8 ชุด ยังเคยรวมงานกับ นักร้องชื่อดัง อย่าง พอล แม็คคาร์ตนีย์ และ อิโมเก็น ฮีป ในอัลบั้มชุด London Undersound
ดาราศาสตร์และฟิสิกส์ดาราศาสตร์โอลิมปิกระหว่างประเทศ
การแข่งขันดาราศาสตร์และฟิสิกส์ดาราศาสตร์โอลิมปิกระหว่างประเทศ (: IOAA) มีการจัดการแข่งขันสำหรับนักเรียนระดับชั้นมัธยมศึกษาขึ้นทุก ๆ ปี เป็นสาขาหนึ่งในสาขาของโอลิมปิกวิชาการ โดยได้จัดตั้งขึ้นเพื่อให้เป็นองค์การที่จัดตั้งขึ้นเพื่อให้มีการแข่งขันดาราศาสตร์และฟิสิกส์ดาราศาสตร์ที่มีความเป็นนานาชาติอย่างแท้จริง โดยกรรมการการแข่งขันจะได้รับการคัดเลือกโดยการเลือกตั้งจากสมาชิกของทุก ๆ ประเทศที่เข้าร่วมแข่งขัน โดยการแข่งขันครั้งแรกจัดขึ้น ณ จังหวัดเชียงใหม่ ประเทศไทย เพื่อเป็นการเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเจริญพระชนมพรรษา 80 พรรษา ในวันที่ 5 ธันวาคม พ.ศ. 2550และสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ในวโรกาสที่พระชนมายุครบ 7 รอบในปี พ.ศ. 2550
IOAA
นมชง
โฮโมโฟเบีย
โฮโมโฟเบีย หรือ อาการเกลียดหรือกลัวผู้มีความหลากหลายทางเพศหรือรักร่วมเพศ  คือการกลัวอย่างไม่มีเหตุผล การเกลียดชัง หรือการเลือกปฏิบัติ ต่อบุคคลที่มีรสนิยมรักร่วมเพศหรือพฤติกรรมรักเพศเดียวกัน และยังอธิบายถึงความกลัวหรือการดูถูกเลสเบียนและเกย์ รวมถึงพฤติกรรมต่าง ๆ ที่มาจากความรู้สึกเกลียดชัง ในบางแห่งจำกัดความโดยไม่มีคำว่า "อย่างไม่มีเหตุผล" และดูมุ่งเน้นไปที่พฤติกรรมมากกว่าแรงกระตุ้น คำว่า โฮโมโฟเบีย มีใช้ครั้งแรกในยุคสมัยใหม่ในปี 1971 ถึงแม้ว่าคำนี้จะเกิดขึ้นในช่วงกลางทศวรรษ 1950 ก็ตาม เป็นคำที่แสดงความเห็นกับพวกแสดงความเหยียดหยามกับกลุ่มที่มีทัศนะคติต่างกัน และกับนักวิจัยหลายคนเสนอความหมายของคำนี้อีกอย่างว่าเป็นการอธิบายถึง ความลำเอียงและการเลือกปฏิบัติ ต่อเกย์ เลสเบียน หรือผู้ที่มีความหลากหลายทางเพศ
โดยทั่วไปแล้วโฮโมโฟเบียจะพบในกลุ่มคนรักต่างเพศ โดยนักจิตวิทยาบางส่วนเชื่อมโยงโฮโมโฟเบียกับความกลัวที่จะรักเพศเดียวกัน ซึ่งอาจมีผลมาจากแบบตายตัวทางเพศในครอบครัว ซึ่งมีผู้ชายเป็นใหญ่และผู้หญิงอุทิศตัวต่อสามีและลูก เป็นความเชื่อฝังใจต่อบทบาทที่ถูกต้องเหมาะสมตามครรลองทางธรรมชาติ และผู้ที่ยึดติดดังกล่าวอาจรู้สึกถึงการถูกคุกคามของการมีอยู่ของเกย์และเลสเบียน เพราะเป็นกลุ่มที่มีแนวโน้มที่จะทำให้บทบาททางเพศที่พวกเขาคิดว่าถูกต้องตามธรรมชาติเกิดความสับสนและอาจรวมถึงการกลัวการรักเพศเดียวกัน ซึ่งการเป็นโฮโมโฟเบียส่วนใหญ่อาจมาจาก กลุ่มบุคคลที่ยึดถือบทบาททางเพศแบบตายตัว และกลุ่มคนที่เคร่งครัดตามคัมภีร์หรือคำสอนทางศาสนา นอกจากนี้แล้วการเป็นโฮโมโฟเบียอาจเกิดจากชายที่รักต่างเพศบางคนเกิดความกลัวหรือหวาดระแวงว่าจะถูกเพศชายด้วยกันทำล่วงละเมิดทางเพศ เช่นการลวนลาม หรือการข่มขืนทางทวารหนัก เป็นต้น ในบางกรณีการที่ผู้ชายบางคนมีความกลัวการที่จะถูกล้อเลียน ถูกเกลียดชัง หรือถูกสังคมตัดสินว่าเป็นเกย์นั้นก็อาจถูกจัดว่าเป็นโฮโมโฟเบียอย่างหนึ่ง
นอกจากนี้ยังมีคนที่รักเพศเดียวกัน ที่เป็นโฮโมโฟเบีย เป็นอันเนื่องมาจากทัศนคติเชิงลบที่สังคมมีต่อกลุ่มคนที่รักเพศเดียวกัน จึงทำให้พวกเขามีความรู้สึกเกลียดชังตัวเองลึก ๆ เนื่องจากถูกหล่อหลอมเลี้ยงดูมาจากทัศนคติและสังคมแบบนี้
โดยลักษณะที่อาจแสดงให้เห็นของบุคคลที่มีอาการโฮโมโฟเบีย เช่น การเรียกคนที่รักเพศเดียวกันในทางลบ เช่นคำว่า ตุ๊ด , แต๋ว , ตีฉิ่ง , ฟักทองบด , ผิดเพศ , ขุดทอง และ สายเหลือง เป็นต้น นอกจากนี้ยังมีการกีดกันผู้ที่มีความหลากหลายทางเพศออกจากสังคม , หน้าที่การงาน , การกีดกันไม่ให้เข้าร่วมกิจกรรมต่าง ๆในสังคม , การคุกคามทางวาจา , การลดทอนความเป็นมนุษย์ , การใช้วาจาสบประมาท เยาะเย้ย ล้อเลียน กลั่นแกล้ง ดูถูก ด่าทอ หรือในบางกรณีอาจถึงขั้นทำร้ายร่างกาย
ในสหรัฐอเมริกาเคยมีเหตุการณ์ที่กลุ่มบุคคลที่มีอาการโฮโมโฟเบียได้ทำลายเอกสารหรือหนังสือ ที่ผู้เขียนมีชื่อหรือนามสกุลว่า Gay หรือในชื่อหนังสือมีคำว่า Gay โดยในกรณีดังกล่าวไม่ได้มีความเกี่ยวข้องกับกลุ่มของชายรักชายเลยทั้งสิ้น
สตาดิโอ้ โอลิมปิโก้
ทางแยกต่างระดับวังมะนาว
ทางแยกต่างระดับวังมะนาว  หรือ แยกวังมะนาว เป็นทางแยกต่างระดับแห่งหนึ่งในอำเภอปากท่อ จังหวัดราชบุรี
ตั้งอยู่บนถนนพระรามที่ 2 บริเวณกิโลเมตรที่ 84+041 ตัดกับถนนเพชรเกษม บริเวณกิโลเมตรที่ 125+223
แคเธอรีนแห่งอารากอน
เพศแม่
ชาติพันธุ์วรรณนา  เป็นชาติพันธุ์วิทยาและมานุษยวิทยาสาขาหนึ่งที่ศึกษาและอธิบายวัฒนธรรมและพฤติกรรมแบบต่าง ๆ ของกลุ่มคน ระบบ แบบแผนทางสังคม ศาสนา ขนบธรรมเนียมประเพณี และวิถีชีวิตของกลุ่มคนนั้น ๆ โดยใช้วิธีการคำนึงถึงข้อเท็จจริงแห่งประเด็นศึกษา มากกว่าจะใช้วิธีการตามหลักทั่วไป อาทิ การตั้งสมมุติฐาน การสัมภาษณ์ และการทำแบบสอบถาม
Temple of Jerusalem
พรีเมียร์ลีกอังกฤษ
ดวลจุดโทษ
KATAR
เดอะเพรเยอร์
เดอะแพรร์
พิกซาร์ แอนิเมชัน สตูดิโอ
มิสเตอร์ บีน
สถานีรถไฟท่าฬ่อ
ศาลา
ศาลา (, , ) แบ่งออกเป็นสองอย่าง
สิ่งก่อสร้างอิสระ.
ศาลาอาจจะหมายถึงสิ่งก่อสร้างอิสระที่สร้างไม่ไกลนักจากสิ่งก่อสร้างสำหรับการเป็นที่อยู่อาศัยที่สร้างขึ้นเพื่อความสำราญ ขนาดก็อาจจะใหญ่หรือเล็กก็ได้แต่จุดประสงค์ก็เพื่อใช้เป็นการพักผ่อนและหาความสำราญ ศาลาที่สร้างที่ใช้ประโยชน์หรือคำนึงถึงทิวทัศน์เรียกว่า “ศาลาสวน”
ศาลาที่ว่านี้อาจจะเป็นสิ่งก่อสร้างในสวนที่คล้ายคลึงกับเรือนฤดูร้อน (summer house) หรือ ศาลาเล็ก (kiosk) ที่นิยมสร้างกันในคริสต์ศตวรรษที่ 18 ที่เปรียบได้กับสิ่งก่อสร้างของอิตาลีที่เรียกว่า “คาสินา” ที่มาเรียกกันว่า “คาสิโน” ในภาษาอังกฤษ ลักษณะของศาลาจะคล้ายกับวัดแบบกรีก/โรมัน ศาลาที่สร้างโดดอาจจะมีขนาดใหญ่กว่าตัวสิ่งก่อสร้างหลักก็ได้เช่นศาลาหลวงที่ไบรตัน ในอังกฤษ ซึ่งเป็นสิ่งก่อสร้างที่มีลักษณะเป็นแบบอินเดีย แต่ที่เรียกว่าเป็นศาลาแม้จะมีขนาดใหญ่โตเพราะจุดประสงค์ของการก่อสร้างก็เพื่อใช้เป็นสถานที่สำหรับการพักผ่อนและหาความสำราญ
ศาลากีฬามักจะเป็นสิ่งก่อสร้างที่สร้างติดกับบริเวณที่เล่นกีฬาที่ใช้สำหรับเปลี่ยนเสื้อผ้าหรือดื่มเครื่องดื่ม และมักจะมีระเบียงที่มีที่บังแดดที่ยื่นออกมาเพื่อใช้เป็นที่สำหรับสังเกตการณ์ คำว่าศาลาก็มักจะใช้กับสนามกีฬาโดยเฉพาะกับสนามเบสบอลเพื่อแสดงความแตกต่างระหว่างที่นั่งที่ราคาแพงที่มีร่มเงากับที่นั่งที่ราคาถูกกว่าที่ไม่มีร่มเงา
สถาปัตยกรรมคลาสสิก.
สิ่งที่สำคัญอีกอย่างหนึ่งคือการวางความสมดุลของสิ่งก่อสร้างของสถาปัตยกรรมคลาสสิกที่วาง “เอกมณฑล” (corps de logis) ซึ่งเป็นสิ่งก่อสร้างที่สำคัญที่สุดไว้ตรงกลางโดยมีปีกยื่นออกไปทางซ้ายและขวา ปีกสองข้างนี้อาจจะหยุดลงด้วย “ศาลา” ซึ่งเป็นการแสดงถึงจุดจบของสิ่งก่อสร้างเหมือนกับการใช่จุดเมื่อจบประโยคในภาษาอังกฤษ
พลาสเดส์โวส (Place des Vosges) ในปารีส (ค.ศ. 1605-ค.ศ. 1612) ใช้ศาลาสองข้างที่หมายว่าเป็นตอนกลางของทางด้านเหนือและทางด้านใต้ที่เรียกว่า “ศาลาราชา” และ “ศาลาราชินี” ศาลาที่ว่านี้เป็นซุ้มสามโค้งซึ่งเป็นเหมือนเรือนเฝ้าประตู (gatehouse) ที่เป็นทางเข้าอันสมศักดิ์ศรีเข้ามาในจัตุรัส การสร้างเรือนเฝ้าประตูในฝรั่งเศสในรูปของศาลามีมาร้อยปีก่อนหน้านั้นแล้ว
ในชนบทศาลาเป็นสิ่งก่อสร้างที่ใช้ในการล่าสัตว์ “ศาลาแห่งกาลอง” (Pavillon de Galon) ในลูเบอรองในฝรั่งเศสเป็นตัวอย่างที่แสดงลักษณะของการก่อสร้างของคริสต์ศตวรรษที่ 18 ของศาลาล่าสัตว์ของเจ้านายในสมัยนั้น ศาลาตั้งอยู่บนสถานที่เดิมเป็นคฤหาสน์โรมันที่มีสวนแบบฝรั่งเศสที่ใช้ในการรับรองแขก
พิดาน
พิดาน  คือโครงสร้างแบบเพดานที่ใช้เป็นร่มเงาหรือที่บัง พิดานอาจจะเป็นเต็นท์ก็ได้แต่โดยทั่วไปจะไม่มีพื้น
คำว่า “Canopy” มาจากภาษากรีกโบราณ “κωνώπειον” ที่แปลว่า “ที่บังที่กันแมลง” จากคำว่า “κώνωψ” ที่แปลว่า “หน้า-แหลม” ที่หมายถึงที่เป็นคำสมาสที่แปลว่า “ยุง” อักษร “o” ที่เปลี่ยนเป็น “a” อาจจะเป็นอิทธิพลจากชื่อสถานที่ในอียิปต์ที่คล้ายคลึงกันที่ชื่อ “Canopus”
“พิดาน” เป็นส่วนประกอบของสิ่งก่อสร้างที่ยื่นออกไปจากสิ่งก่อสร้างหลักที่ใช้เป็นสิ่งตกแต่งหรือเป็นที่หลบจากภาวะอากาศ พิดานใช้ตัวสิ่งก่อสร้างที่สร้างติดอยู่ในการรับน้ำหนัก และจะมีเสาอีกอย่างน้อยสองเสาที่ช่วยรับ ตอนบนอาจจะเป็นผ้าหรือโลหะ แต่ “พิดาน” ก็อาจจะเป็นสิ่งก่อสร้างที่เป็นอิสระได้เช่น “ศาลาสวน” ที่ทำด้วยผ้าใบ หรือ “คาบานา”
ผ้าที่ใช้สำหรับการทำ “พิดาน” ก็จะมีลักษณะต่างๆ ที่อาจจะเป็นวัสดุที่ทนทานต่อสภาวะอากาศ, มีสีสดใส, ทำความสะอาดได้ง่าย และทนไฟ โครงสร้างสมัยใหม่ก็เป็นโครงสร้างที่ทนทานเพิ่มขึ้นและกันสนิมที่ทำให้โครงสร้างมั่นคง, ราคาถูก และเป็นที่ต้องตากว่าเดิม
ซุ้มชิโบเรียม
ซุ้มชิโบเรียม  เป็นสิ่งก่อสร้างทางศาสนาที่เป็นซุ้มรองรับด้วยเสาสี่เสาที่ตั้งอยู่เหนือแท่นบูชาภายในบาซิลิกาหรือมหาวิหารหรือคริสต์ศาสนสถานอื่น ๆ ซุ้มชิโบเรียมอาจจะเรียกอย่างไม่ถูกต้องนักว่าเบญจา
ซุ้มชิโบเรียมที่มีชื่อเสียงที่สุดคือซุ้มเซนต์ปีเตอร์ ที่สมเด็จพระสันตะปาปาเออร์บันที่ 8 ทรงจ้างให้จานโลเรนโซ แบร์นินีให้ออกแบบโครงสร้างสำหรับตั้งเหนือที่ฝังศพนักบุญปีเตอร์ระหว่างการก่อสร้างมหาวิหารเซนต์ปีเตอร์ใหม่ในกรุงโรม แบร์นินีออกแบบซุ้มที่ประกอบด้วยเสาโซโลมอน (solomonic column) สี่เสาขนาดยักษ์รอบแท่นบูชาพร้อมด้วยหลังคา เสาโซโลมอนเดิมอุทิศให้แก่มหาวิหารโดยจักรพรรดิคอนสแตนตินที่ 1 ตามธรรมเนียมแล้วเชื่อกันว่าเป็นเสาที่มาจากวัดแห่งเยรุซาเล็ม แต่อันที่จริงแล้วเสาที่ว่าอาจจะมาจากวัดในไบแซนเทียม ส่วนล่างที่สุดของเสาของแบร์นินีเป็นร่องเกลียว ตอนกลางและตอนบนตกแต่งด้วยช่อมะกอกและใบเบย์ที่เต็มไปด้วยผึ้งและยุวเทพเล็กๆ ที่ฐานของเสาทุกเสามีตราอาร์มของสมเด็จพระสันตะปาปาเออร์บันที่ 8 และของตระกูลบาร์แบรินิที่มีสัญลักษณ์เป็นผึ้ง การออกแบบทำให้สร้างความรู้สึกว่าเกลียวม้วนตัวกันขึ้นไปทางตอนบนของซุ้ม
Ciborium
ราเวนนาและคริสต์ศาสนสถานของคริสเตียนยุคแรก
มหาวิทยาลัยเทกซัส อาร์ลิงก์ตัน
ลานช้าง (แก้ความกำกวม)
ลานช้าง อาจหมายถึง
หอศีลจุ่มเนโอเนียน
หอศีลจุ่มเนโอเนียน  เป็นหนึ่งในคริสต์ศาสนสถานของโรมันคาทอลิกที่ตั้งอยู่ในเมืองราเวนนาซึ่งเป็นเมืองที่ได้รับเลือกจากองค์การยูเนสโกให้ขึ้นทะเบียนเป็นมรดกโลกทางวัฒนธรรมในปีค.ศ. 1996 เมืองราเวนนาตั้งอยู่ในแคว้นพีดมอนต์ทางตอนเหนือของประเทศอิตาลี
หอศีลจุ่มเนโอเนียนเป็นสิ่งก่อสร้างที่เก่าที่สุดแห่งหนึ่งในราเวนนาที่ก่อสร้างบนที่เดิมที่เป็นโรงอาบน้ำโรมัน (Roman bath) บางครั้งก็เรียกว่า “หอศีลจุ่มออร์โธด็อกซ์ ” เพื่่อไม่ให้สับสนกับหอศีลจุ่มอาริอันที่สร้างโดยพระเจ้าธีโอดอริคมหาราชห้าสิบปีต่อมา
หอศีลจุ่มแปดเหลี่ยมสร้างโดยสังฆราชเออร์ซัสในปลายคริสต์ศตวรรษที่ 4 ถึงต้นคริสต์ศตวรรษที่ 5 ให้เป็นส่วนหนึ่งของบาซิลิกาใหญ่ที่ถูกทำลายไปในปี ค.ศ. 1734 หอสร้างเสร็จโดยบาทหลวงเนออนในปลายคริสต์ศตวรรษที่ 5 เมื่อมีการเริ่มตกแต่งด้วยโมเสก ฐานเดิมของสิ่งก่อสร้างต่ำกว่าปัจจุบัน 3 เมตรซึ่งไม่สามารถทำให้เห็นลักษณะทรงของสิ่งก่อสร้างดั้งเดิมได้อย่างเต็มที่ การสร้างเป็นแปดเหลี่่ยมตรงกับลักษณะของการก่อสร้างหอศีลจุ่มโดยทั่วไปในสมัยการก่อสร้างสถาปัตยกรรมคริสเตียนตอนต้น ซึ่งเป็นสัญลักษณ์ของเวลาเจ็ดวันบวกอีกวันหนึ่งที่เป็นวันคืนชีพและวันแห่งชีวิตอันเป็นอมตะ
เพดานโมเสกเป็นภาพนักบุญจอห์นแบ็พทิสต์ทำพิธีล้างบาปให้พระเยซู (มีหนวด) ที่ยืนอยู่ในน้ำที่สูงถึงเอวในแม่น้ำจอร์แดน อีกด้านหนึ่งเป็นเทพเจ้านอกศาสนาแห่งแม่น้ำผู้ถือใบหญ้าในมือหนึ่งและเสื้อผ้าอีกมือหนึ่งที่เป็นสัญลักษณ์ของแม่น้ำจอร์แดน รอบภาพหรือรอบเพดานเป็นอัครสาวกสิบสององค์
องค์การอนุสาวรีย์และสถานโบราณนานาชาติ (ICOMOS) กล่าวว่าหอศีลจุ่มเนโอเนียนเป็น “สิ่งก่อสร้างที่สมบูรณ์และอยู่ในสภาพที่ดีที่สุดที่ยังเหลือให้เห็นเป็นตัวอย่างของหอศีลจุ่มของคริสเตียนตอนต้นที่ยังรักษาความงดงามของรูปทรงของมนุษย์ในศิลปะที่มีอิทธิพลมาจากกรีกและโรมัน”
Baptistry of Neon
สตาร์เอนเตอร์เทนเมนต์อวอร์ดส 2008 ครั้งที่ 7
สตาร์เอนเตอร์เทนเมนต์อวอร์ดส 2008 ครั้งที่ 7  คืองานจัดประกาศผลรางวัลผลงานบันเทิงยอดเยี่ยม ประจำปีพุทธศักราช 2551 จัดขึ้นที่โรงภาพยนตร์สยามภาวลัย พารากอนซีนีเพล็กซ์ ศูนย์การค้าสยามพารากอน โดย สมาคมนักข่าวบันเทิงแห่งประเทศไทย เมื่อวันที่ 27 พฤษภาคม พ.ศ. 2552
เมมโมรี่ รัก หลอก หลอน
กรวย (แก้ความกำกวม)
นมผง
นมผง เป็นผลผลิตจากน้ำนม มีลักษณะเป็นผงแห้ง เนื้อละเอียด นำมาบริโภคโดยผสมกับน้ำอุ่น แล้วคนให้เข้ากัน เพื่อให้ทารกรับประทานแทนนมแม่ ผู้ใหญ่ก็สามารถรับประทานได้เช่นเดียวกัน มีความสะดวกในการเตรียม การเก็บรักษา คุณค่าของนมผงไม่สามารถเทียบเท่านมแม่ได้ เนื่องจากนมผงทำมาจากนมโค ซึ่งแตกต่างจากนมแม่ซึ่งมีสารอาหารที่ดีกว่า มีภูมิคุ้มกันตามธรรมชาติที่รับมาจากแม่ ซึ่งเหมาะสมกับทารกที่สุด การให้ทารกดื่มนมผงนั้น ควรใช้ในกรณีที่แม่ไม่สามารถผลิตน้ำนมได้ หรือใช้เพื่อต้องการให้ลูกเลิกดื่มนมแม่ หรือ การหย่านม เนื่องจากแม่อาจต้องไปทำงานไม่สะดวกกับการให้นมลูกในสถานที่ทำงาน และสามารถให้ผู้อื่นเป็นผู้ชงนมให้ลูกแทนผู้เป็นแม่ได้ ตามสัดส่วนการผสมที่กำหนดไว้
ปัจจุบันได้เพิ่มสารปรุงแต่งเพิ่อเพิ่มคุณค่าให้กับนมผงเช่น DHA (โอเมก้า 3) ARA เลซิทิน รวมไปถึงสารสกัดจากพืชผักผลไม้
นมผงเด็ก ควรเลือกที่มีสารบำรุงพัฒนาการของเด็ก เช่น DHA (โอเมกา 3) ARA เลซิทิน
นมอัดเม็ด ก็ผลิตจากนมผง ซึ่งนำมาอัดขึ้นรูปเป็นเม็ด
ภาษา AWK
กิ๊ก (แก้ความกำกวม)
กิ๊ก อาจหมายถึง
กุหลาบสีดำ (ละครโทรทัศน์ไทย)
แบทเทิลเน็ตเวิร์ค ร็อคแมนเอ็กเซ่
แบทเทิลเน็ตเวิร์ค ร็อคแมนเอ็กเซ่  หรือ เมกาแมนแบทเทิลเน็ตเวิร์ค (Mega Man Battle Network) เป็นวิดีโอเกมชุดของร็อคแมนเอ็กเซ่ ลำดับที่ 1 ผลิตและพัฒนาโดยบริษัทแคปคอม วางจำหน่ายครั้งแรกเมื่อวันที่ 21 มีนาคม ค.ศ. 2001 ที่ประเทศญี่ปุ่น
ในปี ค.ศ. 20xx ได้มีการสร้างสิ่งมีชีวิตของคอมพิวเตอร์ซึ่งสร้างโดย ดร.ฮิคาริ ทาดาชิ และ ดร.ไวลี่ ซึ่งได้สร้างระบบเน็ตเวิร์ก และสร้างโปรแกรมกับอุปกรณ์ที่มีชื่อว่า PET (PErsonal Terminal) ซึ่งเป็นคอมพิวเตอร์ขนาดเล็ก และได้สร้างพีซีที่มีชื่อว่า เน็ตนาวี (มีชื่อเต็มว่า เน็ตเวิร์กนาวีเกเตอร์) ซึ่งเป็นตัวโปรแกรมหลักที่ใช้งานของโอปอเรเตอร์หลักและยังได้ประยุกต์ของเน็ตนาวีเป็นเน็ตแบทเทเลอร์โดยใช้ "แบทเทิลชิป"
หลายปีต่อมา ฮิคาริ เน็ตโตะ (Hikari Netto; หรือ Lan Hikari ในภาคภาษาอังกฤษ) หลานของ ดร.ฮิคาริ ซึ่งมีคู่หูคือ ร็อคแมนเอ็กเซ่ (Rockman.EXE; หรือ Megaman.EXE ในภาคภาษาอังกฤษ) ก็ได้เข้าต่อกรกับองค์กรอาชญากรคอมพิวเตอร์ WWW (เวิลด์ทรี) ที่นำโดย ดร.ไวลี่ เพื่อปกป้องความสงบสุขของโลกไซเบอร์และโลกมนุษย์
เมืองเหงาซ่อนรัก
โอกานาดา
ร่องลึกก้นสมุทร
ร่องลึกก้นสมุทร  เป็นร่องหลุมลึกของพื้นผิวท้องทะเลที่มีลักษณะภูมิประเทศยาว แคบ และโค้ง และถือว่าเป็นส่วนของมหาสมุทรที่ลึกที่สุด
ร่องลึกก้นสมุทรถือเป็นหนึ่งในขอบเขตทางธรรมชาติที่สำคัญที่สุดบนพื้นผิวในส่วนที่เป็นของแข็งของโลกระหว่างแผ่นเปลือกโลกสองแผ่น ขอบเขตระหว่างแผ่นธรณีภาคชั้นนอกมี 3 ประเภท คือ ขอบเขตแนวแผ่นเปลือกโลกแยกตัว (divergent boundary) (เป็นขอบเขตที่เกิดขึ้นที่เทือกเขากลางสมุทร) ขอบเขตแนวแผ่นเปลือกโลกลู่เข้าหากัน (convergent boundary) (เป็นขอบเขตที่แผ่นธรณีภาคชั้นนอกจมลงไปใต้อีกแผ่นหนึ่งกลับลงไปสู่ชั้นเนื้อโลก) และขอบเขตที่แผ่นธรณีภาคชั้นนอกเคลื่อนที่ผ่านซึ่งกันและกัน (transform boundary)
ร่องลึกก้นสมุทรเป็นลักษณะของขอบเขตระหว่างแผ่นเปลือกโลกที่โดดเด่นชัดเจน โดยเป็นบริเวณที่แผ่นเปลือกโลกมีการเคลื่อนที่เข้าหากันด้วยอัตราการลู่เข้าหากันที่แปรผันจากปีละไม่กี่มิลลิเมตรจนไปถึงสิบเซนติเมตรหรือมากกว่า ร่องลึกก้นสมุทรหนึ่ง ๆ เป็นตำแหน่งที่แผ่นธรณีภาคชั้นนอกหนึ่งมีการโค้งมุดลงไปใต้แผ่นธรณีภาคชั้นนอกอีกแผ่นหนึ่ง โดยทั่วไปแล้วร่องลึกก้นสมุทรจะขนานไปกับแนวหมู่เกาะรูปโค้ง (volcanic arc) และอยู่ห่างจากแนวหมู่เกาะรูปโค้งออกไปประมาณ 200 กิโลเมตร โดยทั่วไปร่องลึกก้นสมุทรจะมีความลึกประมาณ 3 ถึง 4 กิโลเมตรลงไปจากพื้นมหาสมุทรรอบข้าง ส่วนที่ลึกที่สุดอยู่ที่แชลเลนเจอร์ดีปของร่องลึกก้นสมุทรมาเรียน่าซึ่งมีความลึก 10,911 เมตรใต้ระดับทะเล แผ่นธรณีภาคชั้นนอกใต้มหาสมุทรจะเคลื่อนที่หายเข้าไปในร่องลึกก้นสมุทรด้วยอัตราประมาณ 10 ตารางเมตรต่อวินาที
ตำแหน่งและการกระจายตัวทางภูมิศาสตร์.